钦定古今图书集成/历象汇编/庶征典/第177卷 > 《青龙赋》魏·缪袭
## 钦定古今图书集成/历象汇编/庶征典/第177卷 > 《青龙赋》魏·缪袭

“懿矣神龙，其知惟时”，览皇代之云为。袭九泉以潜处，
当仁圣而觌仪。应令月之风律，昭嘉祥之赫戏。敷华
耀之珍体，燿文采以陆离。旷时代以稀出，观四灵而
特奇。是以见之者景骇，闻之者奔驰。观夫神龙之为
形也，盖鸿洞轮硕，丰盈修长，容姿温润，委蛇成章。繁
蛇虬蟉，不可度量。远而视之，似朝日之阳；迩而察之，
象列阙之光爚若鉴，阳和映瑶琼。若望飞云，曳旗
旌。或蒙翠黛，或类流星。或如虹蜺之垂耀，或似红兰
之芳荣。焕璘彬之瑰异，实皇家之休灵。奉阳春而介
福，赉万国以嘉祯。